|  |  |
| --- | --- |
| Numri i lëndës: | 2023:235453 |
| Datë: | 26.02.2024 |
| Numri i dokumentit: | 05371076 |

**P.nr.3545/23**

**NË EMËR TË POPULLIT**

**GJYKATA THEMELORE NË PRISHTINË - DEPARTAMENTI I PËRGJITHSHËM, DIVIZIONI PENAL,** gjyqtarja e vetme gjykuese Anita Krasniqi Prenaj, me sekretaren juridike Fexhrie Tashevci, në lëndën penale kundër të akuzuarit E. B., për shkak të veprës penale- sulmi nga neni 184 par 1 të KPRK-së, duke vendosur lidhur me kërkesën e Prokurorisë Themelore në Prishtinë PP/II.nr.6261/23 të dt. 26.10.2023, për dhënien e urdhrit ndëshkimor më datë 23.02.2024, mori këtë:

**A K T GJ Y K I M**

**PRANOHET** kërkesa e Prokurorisë Themelore në Prishtinë **-** Departamenti i Përgjithshëm, PP/II.nr.6261/23 të dt. 26.10.2023, gjykata jep këtë:

**URDHËR NDËSHKIMOR**

**I akuzuari:**

**E. B.**,nga babai H. , i lindur me dt. ... në P..., me adresë banimi në fshatin Ll...,në P..., shqiptar – Shtetas i Republikës së Kosovës ,me nr personal ....

**ËSHTË FAJTORE**

**Sepse:**

Ekziston dyshimi i bazuar mirë se më dt. 10.10.2023 rreth orës 10:30 në Rr.”A.K.”, në Prishtinë i pandehuri E. B., përkatësisht përballë Ambasadës së Austrisë, me dashje ka përdorë forcën duke e shtyrë dhe goditur me duar në gjoks tani të dëmtuarin B. B.,në atë mënyrë që pas një mosmarrëveshje lidhur për parking të veturës ka rezultuar me sulm fizik ndaj të dëmtuarit.

**Me këtë ka kryer veprën penale- Sulmi nga neni 184 par 1 të KPRK-së**

Andaj gjykata-konform dispozitave të neneve 4, 38, 43, 69 të KPRK-së, si dhe nenit 364 e 495 të KPPRK-së, i shqipton:

**DËNIM ME GJOBË**

I akuzuari **E.B.** dënohet me gjobë në shumë prej 300 **€ (treqind euro)**, të cilin mund ta paguaj me dy (2) këste, në afatin ligjor nga dita e plotfuqishmërisë së këtij aktgjykimi.

Nëse personi i dënuar nuk dëshiron ose nuk mund të paguaj gjobën, gjykata do t’ia zëvendësoj dënimin me gjobë në dënim me burgim, duke ia llogaritur 1 (një) ditë burgim, me 20 € të gjobës.

Obligohet që të paguaj shpenzimet e procedurës penale dhe atë në emër të paushallit gjyqësor shumën prej 30 €, dhe në emër të kompensimit të viktimave të krimit shumën prej 20 €, të gjitha në afat prej 15 ditësh nga dita e plotfuqishmërisë së këtij aktgjykimi.

Pala e dëmtuar, për realizimin e kërkesës pasurore-juridike udhëzohet në kontest të rregullt civil.

**A r s y e t i m**

Prokuroria Themelore në Prishtinë **-** Departamenti i përgjithshëm, ka paraqitur aktakuzën, PP/II.nr.6261/23 të dt. 26.10.2023, kundër të pandehurit **E. B.** për shkak të veprës penale – sulmi nga neni 184 par 1 të KPRK-së.

Gjyqtarja e çështjes me rastin e shqyrtimit paraprak të çështjes, konform nenit 493 të KPPK-së, gjeti se janë plotësuar kushtet nga neni 495 të KPPK-së, dhe pranoi kërkesën për dhënien e urdhrit ndëshkimor si në dispozitiv të këtij aktgjykimi.

Kjo gjykatë konsideron se nga provat e bashkangjitura në shkresat e lëndës, siç janë:Raporti Fillestar i Incidentit me nr të rastit 2023-AB-2678 i dt.10.10.2023,Procesverbali i marrjes në pyetje për të dëmtuarin i dt.10.10.2023 ,Procesverbali i marrjes në pyetje për të dyshuarin i dt.11.10.2023, si dhe shkresat e tjera të lëndës, vërtetohet se ekziston dyshimi i bazuar mirë se i akuzuari e ka kryer veprën penale për të cilën akuzohet.

Vendimi mbi shpenzimet e procedurës penale për paushallin gjyqësor u morë në kuptim të nenit 449 par. 1 dhe par. 2 pika 2.6 të KPPK-së.

Vendimi mbi obligimin e të akuzuarit që t’i paguajë shpenzimet në emër të viktimave u morë konform nenit 39 par.3 pika 3.1 të Ligjit për kompensimin e viktimave të krimit.

Vendimi mbi udhëzimin e palës së dëmtuar për realizimin e kërkesës pasurore juridike në kontest civil është marrë në bazë të nenit 462 par. 2 të KPPK-së.

Nga sa u tha më lartë në bazë të neneve 364 dhe 495 të KPPK, u vendos si në dispozitiv të këtij aktgjykimi.

**GJYKATA THEMELORE NË PRISHTINË**

**P.nr.3545/23 të dt. 23.02.2024**

***Sekretarja juridike Gjyqtarja e çështjes***

***Fexhrie Tashevci Anita Krasniqi Prenaj***

**KËSHILLA JURIDIKE:**

Kundër këtij aktgjykimi – urdhri ndëshkimor, i pandehuri apo mbrojtësi i tij mund të paraqesin kundërshtim në afatin prej 8 ditësh, nga dita e pranimit të tij, në këtë gjykatë.